open-index/open-wikipedia-markdown huggingface dataset:
Gajim

:*Το Gajim δεν πρέπει να μπερδεύεται με το [[Gaim]], ένα άλλο πρόγραμμα άμεσης επικοινωνίας*

Το **Gajim** είναι ένα ελεύθερο πρόγραμμα πελάτης άμεσης επικοινωνίας για το πρωτόκολλο Jabber (XMPP) γραμμένο σε GTK. Τρέχει σε GNU/Linux, BSD και Microsoft Windows.

## Αποστολή
Ο στόχος του Gajim είναι να παρέχει ένα πλήρως εξοπλισμένο και εύχρηστο XMPP πρόγραμμα πελάτη για τους χρήστες του GTK. Το Gajim δεν απαιτεί το GNOME για να τρέξει, αν και τρέχει περίφημα σε περιβάλλον GNOME.

## Χαρακτηριστικά του Gajim
* Παράθυρα συζήτησεις με καρτέλες
* Υποστήριξη για ομαδικές συζητήσεις
* Φατσούλες, ανιχνευτή URL
* Εικονίδιο στην μπάρα εργαλείων
* TLS & GPG υποστήριξη
* Υποστήριξη εγγραφής σε μεταφορά
* Ανακάλυψη Υπηρεσιών συμπεριλαμβανωμένων των κόμβων
* Υποστήριξη Πολλαπλών Λογιαριασμών
* Δυνατότητες D-BUS
* Κονσόλα XML

Το Gajim είναι διαθέσιμο στα Αγγλικά, Γαλλικά, Γερμανικά, Ρώσσικα, Ισπανικά, Πολωνικά, Πορτογαλικά, Ελληνικά, Βουλγάρικα, Σουηδικά και Τσέχικα.

## Χαρακτηριστικά Δικτύου
Επειδή το Jabber επιτρέπει μεταφορές σε άλλες υπηρεσίες, τις οποίες πολλοί διακομιστές παρέχουν, το Gajim μπορεί να συνδεθεί στο Yahoo!, AIM, ICQ και στην Υπηρεσία Μηνυμάτων .NET. Άλλες υπηρεσίες που είναι διαθέσιμες είναι το RSS και το ATOM για συγκετρωτές ειδήσεων, η αποστολή SMS και η πρόγνωση καιρού. Για περισσότερα βλέπε Jabber.

## Εξωτερικοί σύνδεσμοι
* Επίσημη ιστοσελίδα 
* Gajim project Wiki   

Κατηγορία:Ελεύθερο λογισμικό
Κατηγορία:Instant messengers
Κονστρουκτιβισμός (καλλιτεχνικό ρεύμα)

μικρογραφία|Χαρακτηριστικό έργο του Ελ Λισίτσκι, 1919
Ο **κονστρουκτιβισμός** (*constructivism*) αποτελεί καλλιτεχνικό ρεύμα, κυρίως στη ζωγραφική και τη γλυπτική, που αναπτύχθηκε την περίοδο 1913-1930 στη Ρωσία. Θεμελιωτής του κινήματος θεωρείται ο Ρώσος καλλιτέχνης Βλαντιμίρ Τάτλιν (Vladimir Tatlin). Ως πρόδρομοι του Ρωσικού κονστρουκτιβισμού αναφέρονται πολλές φορές τα κινήματα του Φουτουρισμού και του Κυβισμού, με τα οποία είναι γεγονός πως ήρθε σε επαφή και ο Τάτλιν στο Παρίσι. Το κίνημα του κονστρουκτιβισμού συνδέθηκε όμως επίσης με τη σχολή του Μπαουχάους στη Γερμανία καθώς και με τον νεοπλαστικισμό. 

Η καλλιτεχνική πρωτοπορία του Τάτλιν ένωσε και άλλους Ρώσους καλλιτέχνες, μεταξύ των οποίων και οι γλύπτες Antoine Pevsner και Naum Gabo. Η πρώτη αυτή ομάδα δημοσίευσε και το Μανιφέστο της το 1920 (ή 1921). Θεωρείται ότι μέσα από αυτό το μανιφέστο γεννήθηκε και ο όρος *-κονστρουκτιβισμός* (αγγ. *construct, ελλ. μφ. κατασκευάζω*) καθώς μία από τις διακηρύξεις του κινήματος ήταν πως η τέχνη *"κατασκευάζεται"*. Ένα από τα συνθήματα του ήταν επίσης το *"Η Τέχνη στη Ζωή"*. 
## Κύριο χαρακτηριστικό
Κύριο χαρακτηριστικό του κινήματος του κονστρουκτιβισμού αποτελούν οι απολύτως αφηρημένες κατασκευές. Απουσιάζουν οι συμβατικές αναπαραστάσεις αντικειμένων ενώ δίνεται έμφαση στην απεικόνιση γεωμετρικών μορφών. Η απόδοση των θεμάτων είναι τις περισσότερες φορές ακραιφνώς μινιμαλιστική και συχνά με διάθεση πειραματισμού. Οι κονστρουκτιβιστές θαύμαζαν τις μηχανές και την τεχνολογία της εποχής σε βαθμό που χρησιμοποιούσαν πολλά βιομηχανικά υλικά (πλαστικό, γυαλί ή σίδερο) στην κατασκευή των έργων τους. Ο κονστρουκτιβισμός συνδέθηκε στενά και με την αρχιτεκτονική. 

Το κίνημα θεωρείται διεθνές, καθώς πέρα από τη Ρωσία εξαπλώθηκε και σε χώρες όπως η Γερμανία και η Ολλανδία.  

## Βασικοί εκπρόσωποι

Σημαντικοί εκπρόσωποι του κονστρουκτιβισμού θεωρούνται οι:

* Βλαντιμίρ Τάτλιν (*Vladimir Tatlin*)
* Καζιμίρ Μαλέβιτς (*Kasimir Malevich*)
* Ελ Λισίτσκι (*El Lissitzky*)
* Αλεξάντερ Ροντσένκο (*Alexander Rodchenko*)
* Γκούσταβ Κλούτσις (*Gustav Klutsis*)
* Λιούμποφ Πόποβα (*Liubov Popova*)
* Όλγα Ροζάνοβα (*Olga Rozanova*)
* Αλεξάνδρα Έξτερ *(Alexandra Exter)*
* Ρόμπερτ Άνταμς (*Robert Adams*)
* Βαντίμ Μέλερ (*Vadim Meller*)
* Ναούμ Γκάμπο (*Naum Gabo*) 
* Βαρβάρα Στεπάνοβα (*Varvara Stepanova*)
* Τίλο Ματς (*Thilo Maatsch*)
* Αλεξάντερ Βέσνιν (*Alexander Vesnin*)
* Μοϊσέι Γιακόνβλεβιτς Γκίνζμπουργκ (*Moisei Ginzburg*)

## Δείτε επίσης
*Μοντέρνα τέχνη
*Μπαουχάους
*Κυβισμός
*Φουτουρισμός
*Νεοπλαστικισμός
*Γεώργιος Κωστάκης

## Εξωτερικοί σύνδεσμοι

*κρατικο μουσείο σύγχρονης τέχνης στην Θεσσαλονίκη
*https://web.archive.org/web/20050406015709/http://kmtspace.com/kmt/constructivism.htm
*Αναφορά στο κίνημα και παρουσίαση σημαντικών έργων 
*Συλλογή έργων

Κατηγορία:Μοντέρνα τέχνη
Κατηγορία:Καλλιτεχνικά ρεύματα
Κατηγορία:Πολιτισμός της Ρωσίας
Κατηγορία:Αρχιτεκτονικά ρεύματα
Μάχη της Μαντινείας

**Η Μάχη της Μαντινείας** αναφέρεται σε τρεις μάχες της αρχαιότητας που έγιναν κοντά στην αρκαδική πόλη της Μαντινείας:

* Μάχη της Μαντινείας (418 π.Χ.)
* Μάχη της Μαντινείας (362 π.Χ.)
* Μάχη της Μαντινείας (207 π.Χ.)
Σελλασία

Η **Σελλασία** είναι χωριό του νομού Λακωνίας της Πελοποννήσου.

Βρίσκεται στα βόρεια της Σπάρτης και αποτελεί δημοτικό διαμέρισμα του προκαποδιστριακού δήμου Οινούντος και του διευρυμένου καποδιστριακού δήμου Σπάρτης. Κατά την απογραφή του 2021, είχε πληθυσμό 390 κατοίκων.

## Ιστορία
Στην αρχαιότητα υπήρχε φυλάκιο των Σπαρτιατών για να ελέγχει τη διάβαση προς τη Λακωνία.

Το 222 π.Χ. έγινε εκεί μία μάχη που έκλεισε το κεφάλαιο πόλις-κράτος στην Αρχαία Ελλάδα. Ο Αντίγονος Γ΄ Δώσων, αντιβασιλιάς της Μακεδονίας και η Αχαϊκή Συμπολιτεία (που ανάμεσα στα στρατεύματά της βρισκόταν ο νεαρός τότε Φιλοποίμην) πολέμησαν με τους Σπαρτιάτες του μεταρρυθμιστή βασιλιά Κλεομένη Γ'. Η Σπάρτη ήταν η τελευταία πόλη-κράτος της παλαιότερης εποχής που συνέχιζε να αντιστέκεται, τόσο στην εξουσία των Μακεδόνων όσο και στην Αχαϊκή Συμπολιτεία. Τελικά οι δυνάμεις των συμμάχων νίκησαν τους Σπαρτιάτες και ενέταξαν τη νικημένη πόλη στην Αχαϊκή Συμπολιτεία.

Ο Γάλλος περιηγητής Φρανσουά Πουκεβίλ την αναφέρει ως *Vourlia* στο «Ταξίδι στην Ελλάδα» (Voyage dans la Grece - V, 525). Στην Εκστρατεία του Μοριά καταγράφεται με την ονομασία *Vourlia* να υπάγεται στην Επαρχία Μυστρά (*Mistra*) να έχει αριθμό οικογενειών: 114 και συνολικό πληθυσμό 463 άτομα. Στο Αρχείο Ιωάννου Καποδίστρια αναφέρεται ως *Βουρλιάς* στην Επαρχία Λακεδαίμονος με ίδιο συνολικό πληθυσμό 463 (άνδρες: 248, γυναίκες: 215).

Η ονομασία του χωριού πριν τις 2 Δεκεμβρίου 1929 ήταν *Βρουλιά*, οπότε και μετονομάστηκε με το ΦΕΚ 431/1929.

## Ιστορικό πληθυσμού

## Προσωπικότητες
Η Σελλασία είναι τόπος καταγωγής της επιχειρηματικής οικογένειας Γιαννακόπουλου. Επίσης είναι και ο τόπος καταγωγής του ελληνοαμερικάνου τενίστα Πητ Σάμπρας, από την πλευρά της μητέρας του.

## Παραπομπές


Κατηγορία:Χωριά της περιφερειακής ενότητας Λακωνίας
Κατηγορία:Δήμος Σπάρτης
500 π.Χ.

## Γεγονότα
* Πρόσφυγες από την Τέω επανεποικίζουν τα Άβδηρα.
* Ο Δαρείος Α΄ της Περσίας κηρύσσει την αραμαϊκή ως την επίσημη γλώσσα του δυτικού μισού της Περσικής Αυτοκρατορίας.

## Γεννήσεις

## Θάνατοι
* Πυθαγόρας ο Σάμιος

Κατηγορία:Έτη
580 π.Χ.

## Γεγονότα
* Κνίδιοι ξεκινούν τον εποικισμό των Αιολίδων Νήσων.
* Ο Καμβύσης Α΄ διαδέχεται τον πατέρα του Κύρο Α΄ ως βασιλιάς του Ανσάν της Περσίας και επικεφαλής της δυναστείας των Αχαιμενιδών.

## Γεννήσεις
* Πυθαγόρας, Έλληνας φιλόσοφος

## Θάνατοι
* Κύρος Α΄, βασιλιάς της Περσίας

Κατηγορία:Έτη
1ος αιώνας

## Γεγονότα
## Σημαντικά πρόσωπα

Ιησούς Χριστός

## Εφευρέσεις και ανακαλύψεις
* 14 - Ο Μενεκράτης από τα Ζωόφλτητα ανακαλύπτει το έμπλαστρο (Emplastrum Lyhargiri).
* 78 - Ο Πλούταρχος αναφέρει την πτώση ενός αερόλιθου και λέει ότι τέτοια ουράνια σώματα έχουν την προέλευσή τους έξω από την γήινη σφαίρα.
## Λογοτεχνία και καλές τέχνες
* 18 - Ο Στράβων από την Αμάσια ολοκληρώνει τα «*Γεωγραφικά*» με 17 τόμους.
## Παραπομπές


01
2ος αιώνας

## Γεγονότα

* Εμφανίζεται το Βασίλειο της Αξώμης στην ανατολική Αφρική.
* 101-102, 105-106: Οι Δακικοί πόλεμοι. Μετά από δύο συγκρούσεις, η Δακία γίνεται Ρωμαϊκή επαρχία.
* 114-116: Η Αρμενία και η Μεσοποταμία προσαρτώνται προσωρινά στην Ρωμαϊκή Αυτοκρατορία, κατόπιν πολέμου με την Παρθία.
* 115-117: Λαμβάνει χώρα ο Δεύτερος Ιουδαϊκός Πόλεμος, ένας από τους Ιουδαιορωμαϊκούς πολέμους.
* 122-132: Το Τείχος του Αδριανού χτίζεται στην σημερινή βόρεια Αγγλία.
* 127-140: O Κανήϸκις βασιλεύει στην Αυτοκρατορία των Κοσσανών.
* 132-135: Λαμβάνει χώρα ο Τρίτος Ιουδαϊκός Πόλεμος, ο τελευταίος από τους Ιουδαιορωμαϊκούς Πολέμους.
* 140-180: Ο Οοήϸκις βασιλεύει στην Αυτοκρατορία των Κοσσανών.
* 142-154: Το Τείχος του Αντωνίνου χτίζεται στην σημερινή κεντρική Σκωτία.
* 144: Ο Μαρκίων Σινώπης απορρίπτεται από την Εκκλησία της Ρώμης και ιδρύει τον Μαρκιωνισμό.
* 161-166: Ρωμαιοπαρθικός πόλεμος του 161-166
* 165-180: Ο Λοιμός των Αντωνίνων.
* 180-192: Ο Κόμμοδος βασιλεύει στην Ρωμαϊκή Αυτοκρατορία.
* 193 Το Έτος των πέντε αυτοκρατόρων της Ρωμαϊκής Αυτοκρατορίας.
* 193-211: Ο Σεπτίμιος Σευήρος βασιλεύει στην Ρωμαϊκή Αυτοκρατορία.

## Σημαντικά πρόσωπα

## Εφευρέσεις και ανακαλύψεις

02
Αλληλούια

Η εξελληνισμένη έκφραση «**αλληλούια**» (αρχ. «*ἀλληλούϊα*»), που προέρχεται από τα , **Χαλελουγιά**, κατά γράμμα αποτελεί προτροπή προς ομάδα ανθρώπων να «αινέσουν τον Γιαχ» (ή, όπως απαντάται σε άλλες μεταφράσεις, τον Κύριο). Στην Αγία Γραφή αυτός ο όρος χρησιμοποιείται 28 φορές. Οι μεταφράσεις έχουν αποδώσει αυτή την έκφραση δοξολογίας ως «Αινείτε τον Γιαχ» ή «Αινείτε τον Κύριο». 

Για την πλειονότητα των Χριστιανών αποτελεί έκφραση ιδιαίτερου αίνου προς τον Θεό. Στον Ιουδαϊσμό αποτελεί μέρος των προσευχών (ύμνων) Χαλλέλ. (Ψαλμοί 113-118)

Η διατήρηση αυτού του αμετάφραστου εβραϊκού όρου στην εκκλησιαστική υμνολογία θεωρείται απομεινάρι των πρακτικών που υιοθέτησε η πρωτοχριστιανική εκκλησία από την ιουδαϊκή συναγωγή και τις εσσαϊκές κοινότητες.

## Άλλες χρήσεις
* Το χορωδιακό τμήμα «Αλληλούια» από το έργο *[[Ο Μεσσίας|Μεσσίας]]* του Χέντελ αποτελεί περίφημη χρήση του όρου.

* *Αλληλούια* είναι επίσης ο τίτλος τραγουδιού του Λέοναρντ Κοέν, το οποίο τραγούδησαν επίσης ο Τζον Κέιλ, η Άλισον Κρόου, ο Τζεφ Μπάκλεϊ, ο Ρούφους Γουέινραϊτ, η Ίντια Αριέ και η Κ. Ντ. Λάνγκ.

* Άλλο ένα τραγούδι ονομάστηκε *Αλληλούια*, το οποίο τραγούδησαν οι Milk and Honey και Gali Atari. Αυτό το τραγούδι κέρδισε στον Διαγωνισμό Τραγουδιών Eurovision 1979 για το Ισραήλ.

## Δείτε επίσης
*Γιαχ
*Τετραγράμματο
*Ονόματα του Θεού
*Ωσαννά

## Παραπομπές


## Βιβλιογραφία
* *[[Ενόραση στις Γραφές]]*, Τόμος 1, 1989, Β. & Φ. Ε. Σκοπιά, στην αγγλική.
* *A History of Christianity*, Paul Johnson, 1976/1995, Touchstone Edition.

## Εξωτερικοί σύνδεσμοι
* 

Κατηγορία:Θρησκευτικές επικλήσεις
Κατηγορία:Εξελληνισμένες αποδόσεις εβραϊκών λέξεων
Κατηγορία:Αγία Γραφή
Καταονία

Η **Καταονία** ήταν πεδινή χώρα της Μικράς Ασίας ανατολικά της Μελιτηνής, μεταξύ του Αντιταύρου όρους και του Αμανού όρους προς τη Συρία. Διαρρέεται από τους ποταμούς Σάρρο, Πύραμο και Καρμάλα. Πολύ αρχαιότερα Καταονία ονομαζόταν και η περί του όπους Ταύρου Καππαδοκία περιλαμβανομένης και της Μελιτηνής. Το όνομά της οφείλεται στους κατοίκους της τους **[[Καταονείς]]**. Κυριότερη πόλη ήταν τα Κόμανα.

Το 280 π.Χ. ο Μιθριδάτης Γ' ανέκτησε αυτή από το κράτος των Σελευκιδών και την ένωσε με τη μεγάλη Καππαδοκία της οποίας και απετέλεσε διοικητικά μία από τις 10 επαρχίες της. Επί ρωμαϊκής κατάκτησης ταυτίσθηκε με τη Μελιτηνή και επί Βυζαντινών χρόνων αποτέλεσε κατά μεγάλο μέρος το Θέμα Λυκανδού. Βραδύτερα τον Ι' αι. αφού κατακτήθηκε από τους Άραβες ονομάστηκε Σαρακηνή.

Σήμερα μεγάλο μέρος αυτής αποτελεί τη Διοίκηση του Καζάν υπαγόμενη στο νομό των Αδάνων.
Μέχρι το 1922 κατοικείτο κατά το πλείστον από Έλληνες και Αρμένιους οι οποίοι το 1923 προσέφυγαν στη Συρία και Ελλάδα.

Εκκλησιαστικά η περιοχή υπαγόταν στο Πατριαρχείο Αντιοχείας και αποτελούσε τη Μητρόπολη της Ειρηνουπόλεως.


Κατηγορία:Αρχαία Καππαδοκία
Σημαία

[thumb|Η [σημαία της Δανίας είναι η αρχαιότερη συνεχόμενα χρησιμοποιούμενη εθνική σημαία που υπάρχει στον κόσμο. ]]
[thumb|Σημαίες κρατών μπροστά από το κτίριο του [ΟΗΕ στη Γενεύη.]]
Η **σημαία** είναι κατά γενική αποδοχή η αποτύπωση εμβλήματος ή συμβόλου, που συνήθως απεικονίζεται πάνω σε τεμάχιο υφάσματος.
Αν το έμβλημα είναι έθνους τότε η σημαία καλείται εθνική, σε διάκριση με σημαίες σωματείων, κομμάτων κλπ.

## Γενικά
Οι σημαίες αποτελούνται άλλοτε από συρραμμένες έγχρωμες λωρίδες υφασμάτινες, οριζόντια ή κάθετα εναλλασσόμενες (Ιταλίας, Βουλγαρίας κ.α.), άλλοτε φέρουν έμβλημα ή κάποιο σύμβολο επί μονόχρωμου υφάσματος (Τουρκίας, Σαουδικής Αραβίας κ.ά.) ή τέλος αποτελούν συνδυασμό χρωμάτων και συμβόλων.

Από τη χρήση τους, διακρίνονται σε σημαίες: *Εθνικές* (Χωρών), *Πολεμικές* (Στρατιωτικών σχηματισμών), *Βασιλικές* (Βασιλικών Οίκων), *Ναυτικές* (Πολεμικών Πλοίων), *Διακρατικές* (ΟΗΕ, ΕΕ), *Συμμαχικές* (ΝΑΤΟ) κτλ., πίνακες των οποίων παρέχουν ειδικά επίσημα διεθνή λευκώματα που εκδίδουν αρμόδιες κρατικές υπηρεσίες.

Όμως στη στενότερη έννοια της σημαίας αποδίδεται κυρίως η έννοια της Εθνικής ή Πολεμικής σημαίας επί, ή προ, της οποίας ορκίζονται οι στρατεύσιμοι κάθε χώρας πίστη στην πατρίδα. Αυτός είναι και ο λόγος που η σημαία αποτελεί το σπουδαιότερο λάφυρο της όποιας μάχης.
(Στη Ρωμαϊκή Αυτοκρατορία οι Ρωμαίοι διέλυαν αμέσως τις λεγεώνες που έχαναν τη σημαία τους).

Εκείνο που πρέπει ιδιαίτερα να επισημανθεί είναι ότι, άλλο είναι το έμβλημα και άλλο η σημαία, το μεν έμβλημα μπορεί να φέρεται σαν ιδιαίτερο σήμα αλλά δεν είναι σημαία, η δε σημαία μπορεί να φέρει και έμβλημα απαραίτητα όμως πρέπει να είναι υφασμάτινη.
Η Εθνική σημαία αποτελεί κρατικό σύμβολο που θεωρείται το πιο σεβαστό σε ένα κράτος και προστατεύεται από τη κείμενη ανά Χώρα νομοθεσία.

## Δείτε επίσης
* Πινακοθήκη εθνικών σημαιών
* Σημαία της Ελλάδας

## Εξωτερικοί σύνδεσμοι

* Όλες οι σημαίες του κόσμου. Διεθνής ηλεκτρονικός κατάλογος σημαιών κρατών, πόλεων και οργανισμών.
2ος αιώνας π.Χ.

Ο **2ος αιώνας π.Χ.** αρχίζει την 1 Ιανουαρίου 200 π.Χ. και τελειώνει στις 31 Δεκεμβρίου 101 π.Χ..

## Γεγονότα
Γ΄ Καρχηδονιακός πόλεμος (149-146 π.Χ.).

## Σημαντικά πρόσωπα

## Εφευρέσεις και ανακαλύψεις
* 184 π.Χ. - Ο Marcus Porius Cato ο γηραιότερος αναφέρει για πρώτη φορά το πιεστήριο των Ρωμαίων και την τροχαλία (Trichlea Graecica).
* 180 π.Χ. - Ο Διοκλής εφευρίσκει το Κισσοειδές.
* 180 π.Χ. - Ο Ευμένης Β' από την Πέργαμο κατασκευάζει ένα υδραγωγείο για την μεταφορά νερού από το όρος *Άγιος Γεώργιος* μέχρι τον πύργο της Περγάμου. Το υδραγωγείο άντεχε την πίεση του νερού που έφτανε στις 20 ατμόσφαιρες.
* 170 π.Χ. - Ο Υψικλής συντάσσει το βιβλίο «*Αναφορικός*» στο οποίο ορίζεται για πρώτη φορά ο διαμερισμός του κύκλου σε 360 μοίρες.
* 150 π.Χ. - Ο Σέλευκος ο Σελεύκειος αποδεικνύει την ηλιοκεντρική θεωρία του Αρίσταρχου.
* 150 π.Χ. - Ο Σέλευκος ο Σελευκηνός διατυπώνει την θεωρία ύπαρξης ενός τμήματος ξηράς στον Νότιο Πόλο.
* 135 π.Χ. - Ο βασιλιάς της Περγάμου, Άτταλος ο Φιλομήτωρ εφευρίσκει το ιαματικό τσιρότο.
* 134 π.Χ. - Ο Ίππαρχος παρατηρεί την γέννηση ενός αστέρα.
* 132 π.Χ. - Ο Αγαθαρχίδης της Κνίδου περιγράφει με λεπτομέρεια την λειτουργία των ορυχείων χρυσού της Άνω Αιγύπτου.
* 126 π.Χ. - Ο Ίππαρχος συντάσσει έναν κατάλογο των αστέρων του ουρανού και τους κατατάσσει σε τρεις βαθμούς φωτεινότητας. Αναφέρει κάθε αστέρι με λεπτομερή τοποθεσία χρησιμοποιώντας μήκος και πλάτος.
* 101 π.Χ. - Ο Γάιος Μάριος εφευρίσκει σύμφωνα με τον Πλούταρχο το δόρυ μιας χρήσης, του οποίου η μύτη σπάει όταν συναντάει εμπόδιο και γίνεται άχρηστο ώστε να μην μπορεί ο εχθρός να το ξαναχρησιμοποιήσει.

## Λογοτεχνία και καλές τέχνες
* 200 π.Χ. - Ο Αριστοφάνης από το Βυζάντιο επινοεί τα σημεία στίξης από τα οποία εξελίχτηκαν τα σημεία στίξης που χρησιμοποιούμε μέχρι σήμερα.
* 184 π.Χ.: Θάνατος του κωμικού ποιητηή Πλαύτου. Οι κριτικοί λόγοι του Κάτου. Το χρονικό του Έννιου.
* 167 π.Χ.: Οι Ρωμαίοι λεηλατούν την Ελλάδα και παίρνουν λάφυρα τους θησαυρούς της Ελληνικής τέχνης. Διαπρέπει ο Ιταλός ιστορικός Πολύβιος. Οι κωμωδίες του Τερέντιου.
* 159 π.Χ.: Ο στωικός Κράτης Μαλλώτης σχεδιάζει μια υδρόγειο σφαίρα. Η υδρόγειος αυτή θα γίνει αργότερα το σύμβολο της παγκόσμιας κυριαρχίας.
* 146 π.Χ.: Στην Ρώμη διαπρέπουν Έλληνες φιλόσοφοι και ρήτορες.
* 138 π.Χ.: Ο Νίκανδρος ο Κολοφώνιος συγγράφει δύο διδακτικά ποιήματα περί αντιδότων κατά των ζωικών και φυτικών δηλητηρίων.
* 133 π.Χ.: Οι Σάτιρες του Λουκίλιου.

## Παραπομπές



-98
1ος αιώνας π.Χ.

Ο **1ος αιώνας π.Χ.** αρχίζει την 1 Ιανουαρίου 100 π.Χ. και τελειώνει στις 31 Δεκεμβρίου 1 π.Χ..

## Γεγονότα
* Ο ανθύπατος Γνάιος Πομπήιος καταστέλλει την πειρατεία στη Μεσόγειο.
* Ίδρυση και ανάπτυξη της Ηφαιστείας Λήμνου
* 87 π.Χ. - Πολιορκία της Αθήνας από τους Ρωμαίους.
* Ίδρυση, το 43 π.Χ., της γαλλο-ρωμαικής πόλης *Lugdunum*, που μετονομάστηκε αργότερα σε Λυών (Lyon).
* 58 π.Χ.: Κατάληψη της Κύπρου από τους Ρωμαίους.

## Σημαντικά πρόσωπα
* 44 π.Χ.: Ο Ιούλιος Καίσαρας δολοφονείται από τον Βρούτο και τον Κάσιο.
* 31 π.Χ.: Ναυμαχία του Ακτίου.
## Γράμματα και Καλές τέχνες

## Αθλητισμός

## Εφευρέσεις και ανακαλύψεις
* 100 π.Χ. - Ο Δημήτριος από την Απάμεια αναφέρει για πρώτη φορά την ασθένεια του σακχάρου (τον διαβήτη).
* 87 π.Χ. - Ο στρατηγός του Μιθριδάτη Αρχέλαος έκανε τον πρώτο αντιπυρικό πύργο πολιορκίας βάφοντας τον με alum.
* 87 π.Χ. - Ο Μιθριδάτης αυτομιθριδατίζεται.
* 70 π.Χ. - Ο Ασκληπιάδης από την Προύσα αντιμετωπίζει την αμυγδαλίτιδα με τραχειοτομή.
* 50 π.Χ. - Ο Αμμόνιος Λιθοτόμος εφευρίσκει την τριβή των λίθων των νεφρών.
* 10 π.Χ. - Ο Διόδωρος ο Σικελιώτης αναφέρει ότι ένα καράβι που παρασύρθηκε από την τρικυμία ανακάλυψε δυτικά της Αφρικής ένα καταπράσινο νησί.

## Λογοτεχνία και καλές τέχνες
* 100 π. Χ. - Ο Ποσειδώνιος συγγράφει την Μετεωρολογία. Προτείνει τον περίπλου της Αφρικής και υποθέτει ότι πλέοντας σε δυτική κατεύθυνση είναι δυνατόν να φτάσουμε στην Ινδία. Προσδιορίζει την περίμετρο της Γης  και την διάμετρο του Ήλιου, καθώς και τις αποστάσεις Σελήνης Γης και Ήλιου Γης.
* 63 π.Χ. - Ο Marcus Tullius Tiro συνθέτει την λατινική στενογραφική, την λεγόμενη «*Τιρόνεια*» γραφή.
* 60 π.Χ. - Ο Απολλώνιος ο Κυτιεύς συγγράφει μια επεξηγηματική σύνοψη πάνω στο έργο του Ιπποκράτη περί κλειδώσεων με πολλές γραφικές παραστάσεις που μας περιγράφουν τις ιατρικές πρακτικές και την χειρουργική τέχνη στην αρχαιότητα.

## Παραπομπές



-99
Δίκτυο ευρείας περιοχής

thumb|right|350px|Τοπικό δίκτυο LAN συνδεδεμένο σε δίκτυο ευρείας γεωγραφικής περιοχής WAN.

Ένα **δίκτυο ευρείας περιοχής ή ζώνης** (αγγλ. **wide area network**, συντμ. **WAN**) είναι ένα σύνολο υπολογιστών που εκτείνονται σε μια ευρεία γεωγραφική περιοχή [ή αλλιώς πολλά LAN's( Local Area Networks ) μαζί και δημιουργούν μεταξύ τους ένα δίκτυο επικοινωνίας (π.χ. η δικτύωση των υποκαταστημάτων μιας πολυεθνικής επιχείρησης σε Ευρώπη, Ασία, Αφρική). Σε αντιδιαστολή, υπάρχουν τα προσωπικά δίκτυα υπολογιστών (Personal Area Networks), των οποίων τα όρια δεν ξεπερνούν αυτά ενός δωματίου ή μιας κατοικίας, τα τοπικά δίκτυα υπολογιστών (Local Area Networks), τα οποία περιορίζονται σε ένα κτίριο ή, το πολύ, σε δύο γειτονικά, τα δίκτυα υπολογιστών Πανεπιστημιουπόλεων (Campus Area Networks), που εκτείνονται σε όλα τα κτίρια ενός εκπαιδευτικού Ιδρύματος, και τα Μητροπολιτικά Δίκτυα (Metropolitan Area Networks), των οποίων τα όρια δεν ξεπερνούν τα όρια μιας πόλεως και των περιχώρων της.

Τυπικά, ένα δίκτυο ευρείας περιοχής διασυνδέει μεταξύ τους τοπικά δίκτυα υπολογιστών. Για τη διασύνδεση αυτή χρησιμοποιούνται σχεδόν πάντα μισθωμένες δημόσιες τηλεπικοινωνιακές γραμμές ή, μερικές φορές, και δορυφορικές τηλεπικοινωνίες. Το γνωστότερο δίκτυο ευρείας περιοχής είναι το Διαδίκτυο (Internet).

Η δικτύωση των υπολογιστών μπορεί να ακολουθεί τα πρότυπα ενός τοπικού δικτύου (τύπος αστέρα, δακτυλίου, διαύλου κτλ) ή τα πρότυπα του Διαδικτύου, τύπου κομβικού.

Οι δύο βασικές αρχιτεκτονικών στα Δίκτυα Ευρείας Περιοχής (ΔΕΠ) είναι:

* **Δίκτυα Πελάτη-Διακομιστή** (Client-Server)
* **Ισότιμα Δίκτυα** (peer-to-peer)

Για τη διασύνδεση ΔΕΠ απαιτείται η χρήση ειδικών συσκευών, επειδή ανακύπτουν προβλήματα, όπως:

* Διαφορές στη δόμηση (αρχιτεκτονική) των επιμέρους τοπικών δικτύων.
* Διαφορές στα πρωτόκολλα επικοινωνίας των επιμέρους τοπικών δικτύων.
* Τις διαφορετικές ταχύτητες διακίνησης δεδομένων.
* Θέματα ασφάλειας στη διακίνηση δεδομένων.

Για την υλοποίηση τους απαιτούνται τα εξής:

* Διαθέσιμα κανάλια επικοινωνίας.
* Συστήματα ελέγχου της ροής της πληροφορίας.
* Συστήματα ροής συνδρομητών.

Οι κυριότερες συσκευές που χρησιμοποιούνται στα σύγχρονα ΔΕΠ είναι:

* Γέφυρα (Δίκτυο) (Bridge)(επεκτείνει τα δίκτυα υπολογιστών).
* Ethernet Switch (συνδέει υπολογιστές μεταξύ τους).
* Ομφαλός(Hub)(συνδέει υπολογιστές μεταξύ τους).
* Επαναλήπτης(Repeater) (ενισχύει το σήμα).
* Δρομολογητής (Router)(συνδέει δίκτυα υπολογιστών).
* Πύλη (Δίκτυο) (Gateway)

## Πηγές


Κατηγορία:Δίκτυα υπολογιστών
Γιοτούν

thumb|220px|right|Οι γιγάντισσες Φένγια και Μένγια από το Grottisöng
Στην Σκανδιναβική μυθολογία οι **Γίγαντες** ή **Γιότουν** (αρχαία σκανδιναβικά: **Jǫtunn**, προφορά: *Γιώτουνν*, ισλανδικά: **Jötunn**, προφορά: *Γιœ́τυνν* /ˈjœːtʰʏnː/) ήταν μυθολογική φυλή με υπεράνθρωπο σθένος, αντίπαλοι των θεών, αν και συχνά έρχονταν σε επαφή με τους θεούς και σε ορισμένες περιπτώσεις υπήρχαν γάμοι μεταξύ γιγάντων και θεών.

Το οχυρό τους βρισκόταν στο Ούτγκαρντ (*Utgard*), στο Γιοτουνχέιμ (*Jotunheim*), έναν από τους εννιά κόσμους της Σκανδιναβικής κοσμολογίας. Το Γιότουνχέιμ χωριζόταν από το Μίντγκαρντ (*Midgard*), τον κόσμο των ανθρώπων, από ψηλά βουνά και πυκνά δάση. Όταν ζούσαν σε άλλους κόσμους από τον δικό τους, συνήθως προτιμούσαν τις σπηλιές και τα σκοτεινά μέρη ως κατοικίες τους.

Οι γίγαντες θα αντιμετωπίσουν τους θεούς στην τελική μάχη του Ράγκναροκ (*Ragnarök*).

Κατηγορία:Σκανδιναβική μυθολογία
Κατηγορία:Γερμανικός παγανισμός
Ορφισμός (τέχνη)

μικρογραφία|Simultaneous Windows on the City (μτφρ. Παράθυρα στην πόλη ταυτοχρόνως) , έργο του Ρομπέρ Ντελωναί, 1912. Έκθεμα στην Αίθουσα Τέχνης Αμβούργου.
Ο **Ορφισμός** αποτελεί καλλιτεχνικό ρεύμα που αναπτύχθηκε στο Παρίσι την σύντομη περίοδο 1912-1914 στη ζωγραφική.

Ο όρος επινοήθηκε από τον Γάλλο ποιητή Γκυγιώμ Απολλιναίρ προκειμένου να περιγράψει το λυρισμό των έργων του ζωγράφου Ρομπέρ Ντελωναί  και της Σόνιας Ντελωναί αποτελεί αναφορά στον Ορφέα της ελληνικής μυθολογίας. Ο Ντελωναί θεωρείται ο σημαντικότερος εκπρόσωπος του ορφισμού μαζί με τους Σόνια Ντελωναί, Φράντισεκ Κούπκα, αδέλφια Ντυσάν (βλ. Μαρσέλ Ντυσάν) και Roger de la Fresnaye. 

Το ρεύμα του Ορφισμού συνδέθηκε με το κίνημα του Κυβισμού και μάλιστα συχνά χρησιμοποιείται και ο όρος **Ορφικός κυβισμός**. Το στοιχείο που διαφοροποιεί τα έργα της σχολής του ορφισμού από τα αντίστοιχα κυβιστικά, είναι η χρήση έντονων χρωμάτων και χρωματικών αντιθέσεων. Επιπλέον ο ορφισμός δεν χαρακτηρίζεται από την αυστηρότητα της κυβιστικής φόρμας. Κοινό χαρακτηριστικό τους είναι η αφαιρετική προσέγγιση των θεμάτων.  Το ρεύμα του Ορφισμού διακόπηκε περίπου την περίοδο του Α' Παγκοσμίου πολέμου αλλά θεωρείται πως παρά την πολύ μικρή διάρκεια του, πρόλαβε να επηρεάσει αρκετούς καλλιτέχνες.  Αρκετοί από τους Γερμανούς εξπρεσιονιστές ήρθαν σε επαφή με τα έργα των ορφιστών και υιοθέτησαν στοιχεία του ύφους τους. Ο ίδιος ο Πάουλ Κλέε συνάντησε τον Ντελωναί στο Παρίσι το 1912.

## Δείτε επίσης
*Μοντέρνα τέχνη
*Κυβισμός
*Εξπρεσιονισμός

## Παραπομπές


## Εξωτερικοί σύνδεσμοι
*
*Από τη συλλογή Guggenheim
*Φωτογραφικό πρακτορείο Εθνικών Μουσείων (Agence photographique de la réunion des Musées nationaux)

Κατηγορία:Μοντέρνα τέχνη
Κατηγορία:Κυβισμός
Ορφισμος
Μητρική κάρτα

200px|μικρογραφία|Μια μητρική microATX
μικρογραφία|150px|Σχηματικό διάγραμμα μιας σύγχρονης μητρικής πλακέτας
Μια **μητρική κάρτα (motherboard)**, επίσης γνωστή και σαν **μητρική πλακέτα** ή **μητρική** ή **κάρτα συστήματος** είναι το κεντρικό και βασικό τυπωμένο ηλεκτρονικό κύκλωμα ενός σημερινού υπολογιστή.

Ένας τυπικός υπολογιστής αποτελείται από τον μικροεπεξεργαστή, την κεντρική μνήμη και άλλα βασικά υποσυστήματα που βρίσκονται και αυτά στην μητρική. Άλλα μέρη του υπολογιστή, όπως εξωτερικά μέσα αποθήκευσης, κάρτες επέκτασης γραφικών, ήχου κτλ και διάφορα περιφερειακά όπως εκτυπωτής, πληκτρολόγια κτλ, είναι όλα τμήματα που ενσωματώνονται στην μητρική μέσω καλωδίων και υποδοχών διάφορων τύπων.

Πιο πολλές πληροφορίες υπάρχουν διαθέσιμες για τις μητρικές υπολογιστών IBM-συμβατών, γνωστών και ως προσωπικοί υπολογιστές.

## Δείτε επίσης
* BIOS
* Chipset
* Front side bus
* PCI-E
* AGP

## Εξωτερικοί σύνδεσμοι

*  «Διάφοροι τύποι μητρικών»
*  «Αναγνώριση του τύπου της μητρικής»
*  «How do I find what computer motherboard I have?», από www.computerhope.com. Ανάκτηση 2021-05-05.


Κατηγορία:Αρχιτεκτονική υπολογιστών
Μπορ

Σύμφωνα με τη Σκανδιναβική μυθολογία ο **Μπορ** (ισλανδικά: **Bor**, προφορά: *Πορ* /pɔːr/, αρχαία σκανδιναβικά: **Borr**, προφορά: *Μπορρ* /borː/) ήταν ο πατέρας του Οντίν, του Βε και του Βίλι. Μητέρα τους θεωρείται η γιγάντισσα Μπέστλα. Ο Μπορ ήταν ο γιος του γίγαντα Μπούρι (*Buri*).

Ο Μπορ αναφέρεται στον τέταρτο στίχο του ποιήματος Βολούσπα της Ποιητικής Έντα και στο έκτο κεφάλαιο του *Gylfaginning*(αρχαία σκανδιναβικά: *Γκύλβαγκίννιγγ* [ˈɟʏlvaˌɟɪnːɪŋg], ισλανδικά: *Κίλβακίννινκ* [ˈcɪlvaˌcɪnːiŋk]) της Νεώτερης Έντα του ιστορικού Σνόρρι Στούρλουσον. Καμία άλλη αναφορά για τον Μπορ δεν υπάρχει στην Ποιητική Έντα, ενώ στη Νεώτερη Έντα ο Οντίν μερικές φορές αναφέρεται ως *γιος του Μπορ*, αλλά δεν υπάρχουν περισσότερες πληροφορίες σχετικά με αυτό.
Ο ρόλος της Μπορ στη μυθολογία δεν είναι σαφής και δεν υπάρχει καμία ένδειξη ότι λατρευόταν ως θεότητα.

## Παραπομπές


Κατηγορία:Σκανδιναβική μυθολογία
Θωρ

:*Αυτό το λήμμα αφορά τον Θεό της Σκανδιναβικής λογοτεχνίας. Για άλλες χρήσεις, δείτε: [[Thor (αποσαφήνιση)]]*
Ο **Θωρ** (*Thor* ή στα γερμανικά *Donar/Donner*, στα αρχαία σκανδιναβικά *Þórr*, *Θορρ*) είναι ο κοκκινομάλλης και γενειοφόρος θεός του κεραυνού και της αστραπής στη Γερμανική και Σκανδιναβική μυθολογία. Είναι γιος του Οντίν και της Γιορντ. Ενώ ο Οντιν είναι θεός των ισχυρών και αριστοκρατικός, ο Θωρ είναι περισσότερο ένας κοινός άντρας, που συχνά συνασπίζεται με τους ανθρώπους εναντίον άλλων θεών.

Κατά τη διάρκεια του Ράγκναροκ ο Θωρ θα σκοτώσει τον Γιόρμουνγκαντ (Jormungand) αλλά θα πεθάνει από το δηλητήριο του.

## Η οικογένεια του Θωρ
Σύζυγος του Θωρ ήταν η Σιφ, για την οποία δεν ξέρουμε πολλά πέρα από το ότι είχε χρυσά μαλλιά κατασκευασμένα από νάνους, αφού ο Λόκι είχε κόψει τα δικά της χρυσά μαλλιά. Είχε τρία παιδιά: τον Μάγκνι, την Θρουντρ και τον Μόντι (θεός) και έναν θετό γιο, τον Ουλλρ.

## Τα αντικείμενα του Θωρ
Ο Θωρ κατείχε ένα πολεμικό σφυρί, το Μγιόλνιρ (Mjö*llnir*), το οποίο με μαγικό τρόπο επέστρεφε στον κάτοχό του, αφού έβρισκε τον στόχο του. Για το χειρισμό του ο Θωρ φορούσε σιδερένια γάντια και μια ζώνη που διπλασίαζε τη δύναμή του.

## Το όνομα Θωρ
Η ημέρα του Θωρ ή Τορ (Tor's Day ή Thor's Day) έδωσε το *Thursday* (δηλ. Πέμπτη) στα αγγλικά, το *Donnerstag* (που σημαίνει η ημέρα του κεραυνού) στα Γερμανικά, το *Donderdag* στα Ολλανδικά και το *Torsdag* στα Σουηδικά, Δανέζικα και Νορβηγικά.

## Δείτε επίσης
* Ο αστεροειδής 299 Θώρα (Thora), που ανακαλύφθηκε το 1890, πήρε το όνομά του από τον θεό Θωρ.

## Παραπομπές


Κατηγορία:Σκανδιναβική μυθολογία
Κατηγορία:Θεότητες του κεραυνού
Κατηγορία:Γερμανικός παγανισμός
Μγιόλνιρ

thumb|125px|right|Κύριοι τύποι σφυρόσχημων κοσμημάτων που έφεραν οι άνθρωποι για να έχουν προστασία από τον θεό του κεραυνού.Α=Φινλανδικός τύπος,Β=Σουηδικός τύπος,Γ=Ισλανδικός τύπος
thumb|125px|right|Σύγχρονο Μγιόλνιρ

Στην Σκανδιναβική μυθολογία το **Μγιόλνιρ** (**Mjolnir** ή **Mjollnir**) είναι το Σφυρί του Θωρ, του θεού της αστραπής και του κεραυνού. Αυτό το πολεμικό σφυρί (κατασκευασμένο από τους νάνους Σίντρι και Μπροκκ) έχει τεράστιες καταστροφικές ικανότητες και συνδέθηκε με την αστραπή. Όταν ριχνόταν σε ένα στόχο, επέστρεφε στο χέρι του κατόχου του, αφού έβρισκε το στόχο του. Μόνο ο Θωρ και ο γιος του, ο Μάνι μπορούσαν να το σηκώσουν.

To 2005, μια τάση γλωσσικής υπερκαθαρότητας ονόματι υψηλά ισλανδικά (*hafrónska*) οδήγησε στη διαμόρφωση ενός κινήματος, που χρησιμοποιούσε ως έμβλημα ένα ανάποδο μγιόλνιρ με σταυρό (*Þórsfrónvé)*.

## Εξωτερικοί σύνδεσμοι
*Εικόνες φυλαχτών Μγιόλνιρ

Κατηγορία:Σκανδιναβική μυθολογία
Κατηγορία:Γερμανικός παγανισμός
Γη και ύδωρ

Σύμφωνα με τον Ηρόδοτο οι Πέρσες ζητούσαν *<span lang="grc" dir="ltr">γῆν καί ὕδωρ</span>* απ' τις πόλεις και τους λαούς που τους παραδίδονταν. Στο τέταρτο βιβλίο, ο Ηρόδοτος αναφέρει για πρώτη φορά τον όρο *γη και ύδωρ* στην απάντηση του Βασιλιά Ιδαθύρσου των Σκυθών προς τον Βασιλιά Δαρείο.

Στο πέμπτο βιβλίο, ο Δαρείος στέλνει αγγελιαφόρους που ζητούν *γην και ύδωρ* από τον Βασιλιά Αμύντα των Μακεδόνων. Και στο έκτο βιβλίο, στέλνει αγγελιαφόρους σε όλη την Ελλάδα που ζητούν *γην και ύδωρ* για τον Βασιλιά.

Η απαίτηση για *γην και ύδωρ* συμβόλιζε ότι αυτοί που παραδίδονταν στους Πέρσες παραιτούνταν από κάθε δικαίωμα πάνω στη γη τους και στα αγαθά της. Δίνοντας *γην και ύδωρ* αναγνώριζαν την περσική εξουσία πάνω σε όλα, ακόμα και οι ζωές τους άνηκαν στον Βασιλιά των Περσών. Μετά από αυτή την αναγνώριση, ακολουθούσαν διαπραγματεύσεις για τις υποχρεώσεις και τα προνόμια των υποτελών.

Όταν οι Πέρσες αγγελιαφόροι απαίτησαν από την Σπάρτη και την Αθήνα γη και ύδωρ, οι Σπαρτιάτες τους πέταξαν σε ένα βαθύ πηγάδι, και οι Αθηναίοι σε ένα βάραθρο, λέγοντάς τους πως θα τα βρουν εκεί.

Η φράση *γη και ύδωρ*, ακόμα και στα νέα ελληνικά, συμβολίζει την υποταγή άνευ όρων σε ένα κατακτητή.

Κατηγορία:Εκφράσεις
Κατηγορία:Ιστορία της αρχαίας Περσίας
Μικρό Έμβολο (ακρωτήριο)

[μικρογραφία|Το ακρωτήριο Μικρό Έμβολο από την [Άνω Πόλη Θεσσαλονίκης]]
Το **Μικρό Έμβολο** (ή **Καραμπουρνάκι** ή **Μικρό Καραμπουρνού**) είναι ακρωτήριο που βρίσκεται στη Θεσσαλονίκη στα όρια του δήμου Καλαμαριάς. Το όνομα *Καραμπουρνάκι* προήλθε από τις τουρκικές λέξεις kara burun, που σημαίνουν "μαύρη μύτη". 

## Αρχαιολογία
Στην τοποθεσία γίνονται ανασκαφές σε προϊστορικό οικισμό από το Αριστοτέλειο Πανεπιστήμιο. Το Μικρό Έμβολο ανακηρύχθηκε αρχαιολογικός χώρος από το 1989. To 1993 το Συμβούλιο της Επικρατείας το χαρακτήρισε περιοχή ιδιαίτερου φυσικού κάλλους. Στο άκρο του ακρωτηρίου του Μικρού Εμβόλου βρισκόταν διατηρητέο οχυρό το οποίο κατεδαφίστηκε για να κτισθεί το Κυβερνείο (ή "Παλατάκι").

## Παραπομπές


## Πηγές
*Ανασκαφικό έργο με λίγα χρήματα, του Σάκη Αποστολάκη, *[[Ελευθεροτυπία (εφημερίδα)|Ελευθεροτυπία]]*, 16 Φεβρουαρίου 2006, ανακτήθηκε στις 21 Νοεμβρίου 2008.
*Καραμπουρνάκι SOS, ''Μακεδονία'', 3 Μαρτίου 2008, ανακτήθηκε στις 21 Νοεμβρίου 2008.

## Εξωτερικοί σύνδεσμοι
*Ανασκαφή, συντήρηση, καταγραφή, μελέτη αρχαίου οικισμού στο Καραμπουρνάκι, από την ιστοσελίδα του Αριστοτέλειου Πανεπιστήμιου Θεσσαλονίκης

Κατηγορία:Ακρωτήρια της Ελλάδας
Κατηγορία:Αρχαιολογικοί τόποι στη Θεσσαλονίκη
Πινακίδα του Δισπηλιού

[thumb|right| Στην πρώτη στήλη μερικά σύμβολα από την ξύλινη πινακίδα, στη δεύτερη σημεία της Γραμμικής Α, και στην τρίτη πρωτογραφή της [Πολιτισμός Βίντσα|Vinča (δυο δεξιές)]]
Η **πινακίδα του Δισπηλιού** (επίσης γνωστή και ως Κείμενο ή Δίσκος του Δισπηλιού) είναι αρχαιολογικά ευρήματα από τον οικισμό της λίμνης του Δισπηλιού στην Καστοριά. Ο οικισμός ανακαλύφθηκε τυχαία το 1932 από τον καθηγητή Αντώνιο Κεραμόπουλο. Το 1992 ξεκίνησαν αρχαιολογικές ανασκαφές υπό τον καθηγητή προϊστορικής αρχαιολογίας του Αριστοτελείου Πανεπιστημίου Θεσσαλονίκης, Γεώργιο Χουρμουζιάδη.

Σύμφωνα με το Χουρμουζιάδη, η πινακίδα είναι ξύλινη και η χρονολόγηση με C14 έδειξε ότι πρέπει να δημιουργήθηκε γύρω στο 5260 π.Χ. Ο οικισμός χρονολογείται ανάμεσα στο 5600 π.Χ. και 4000 π.Χ.

Η πινακίδα, όπως αναφέρει ο Χουρμουζιάδης, φέρει χαράγματα ή σήματα, «μια προσπάθεια επικοινωνίας του νεολιθικού ανθρώπου που ελπίζουμε κάποτε να μπορέσουμε να ερμηνεύσουμε», παρά γραφή.

## Δείτε επίσης
*Πινακίδα της Γιούρας

## Παραπομπές


## Βιβλιογραφία
*Χουρμουζιάδης Γ., 2002, *Δισπηλιό, 7500 χρόνια μετά*, Θεσσαλονίκη
*Χουρμουζιάδης Γ., 2006, *Ανασκαφής Εγκόλπιον*, Αθήνα

## Εξωτερικοί σύνδεσμοι
*Φωτογραφικό project για τις Ανασκαφές Δισπηλιού
*Ο προϊστορικός λιμναίος οικισμός του Δισπηλιού Καστοριάς, Μαρίκα Σοφρωνίδου, Issue, σελ. 9-25 
*Συνέντευξη του καθ. Γιώργου Χουρμουζιάδη, 1997 
*Συνέντευξη Χουρμουζιάδη και ρεπορτάζ, 1999
*Οι αρχαιότατες ελληνικές επιγραφές

Κατηγορία:Επιγραφές
Κατηγορία:Συστήματα γραφής
Κατηγορία:Ιστορία της Καστοριάς
Κατηγορία:Αρχαιολογικά ευρήματα στην Καστοριά
Σιφ

Στην Σκανδιναβική μυθολογία η **Σιφ** (*Sif*) είναι μια θεά του Εσίρ και σύζυγος του Θωρ.

Έχει χρυσα μαλλιά κατασκευασμένα από νάνους. Ως σύζυγος του θεού των θυελλών και της βροχής πιστεύαν πως βοηθούσε στην ανάπτυξη της σοδειάς και το χρώμα των μαλλιών της μπορεί να αντιπροσώπευε το ώριμο στάρι. Ο Λόκι σε μία από τις αταξίες του έκοψε τα μαλλιά της Σιφ, αλλά όταν το έμαθε ο Θωρ τον ανάγκασε να υποσχεθεί πως θα της φέρει χρυσά μαλλιά φτιαγμένα από τα σκοτεινά ξωτικά.

Κατηγορία:Σκανδιναβική μυθολογία
Χελ

Στην Σκανδιναβική μυθολογία η **Χελ**, (*Hel*) είναι βασίλισσα του Χελχέιμ (Helheim), δηλαδή του Σκανδιναβικού κάτω κόσμου.

Περιγράφεται ως κόρη του Λόκι. Παρόλο που και οι δύο γονείς της ήταν ουσιαστικά γίγαντες, συχνά συγκαταλέγεται όπως και ο πατέρας της στους θεούς.

Η Χελ εξορίστηκε στον Κάτω Κόσμο από τον Οντίν. Εκεί έχει εξουσία πάνω σε όλους τους κατοίκους των εννέα κόσμων που δεν πεθαίναν ένδοξα στην μάχη αλλά εξαιτίας ασθενειών ή γηρατειών.

Το όνομά της είναι η πηγή της αγγλικής λέξης *hell* (= κόλαση).

Κατηγορία:Σκανδιναβική μυθολογία
Κατηγορία:Γερμανικός παγανισμός
Έγκιρ

Στη Σκανδιναβική μυθολογία ο **Έγκιρ** (αρχαία σκανδιναβικά: **Ægir**, προφορά -*Αίγιρ*-) είναι ένας γίγαντας και ένας βασιλιάς της θάλασσας. Μάλλον ήταν προσωποποίηση της δύναμης του ωκεανού. Είναι επίσης γνωστός και από τις γιορτές που πρόσφερε στους θεούς.

Έχει εννέα κόρες μαζί με τη σύζυγό του, Ραν.

## Δείτε επίσης
* Το όνομά του έχει δοθεί στον δορυφόρο του πλανήτη Κρόνου, **[[Έγκιρ (δορυφόρος)|Κρόνο XXXVI]]** (δορυφόρος Έγκιρ), που ανήκει στην λεγόμενη Νορβηγική ομάδα.

## Παραπομπές


Κατηγορία:Σκανδιναβική μυθολογία
Ραν (θεά)

Η **Ραν** (Rán), επίσης γνωστή και ως "η θεά των πνιγμένων", είναι η κακόκεφη και καμιά φορά ύπουλη θεά των θαλασσών και των νερών στη Σκανδιναβική μυθολογία.

Είναι σύζυγος του Έγκιρ και συλλέγει τα πτώματα των πνιγμένων σε ένα δίχτυ. Φημιζόταν για την σκληρότητά της και για το οτι παραφύλαγε κοντά σε απόκρημνα βράχια, δελεάζοντας τα πλοία προς την καταδίκη τους. Είχε εννέα κόρες με τον Έγκιρ.

Κατηγορία:Σκανδιναβική μυθολογία
Φούλα (θεά)

[thumb|Η θεά [Φρίγκα περιβάλλεται από τις άλλες τρεις θεές Φούλα, Γκνα και Χλιν . Η Φούλα κρατά το *έσκι*, κάτω αριστερά, το ξύλινο κουτί της Φρίγκα. Εικονογράφηση από τον Emil Doepler (1882).]]
Στη Σκανδιναβική μυθολογία η **Φούλα** (*Fulla* ή *Fylla*) είναι θεά της γονιμότητας και μια από τις τρεις υπηρέτριες της Φρίγκα, μαζί με τις Γκνα (αγγελιοφόρος θεά) και Χλιν (θεά προστασίας).

Ασχολείται με το χρηματοκιβώτιο και τα υποδήματα της Φρίγκα.

Το όνομά της σχετίζεται με το επίθετο *fullr* που σημαίνει γεμάτος (αγγλικά: *full*).

Κατηγορία:Σκανδιναβική μυθολογία
Κατηγορία:θεότητες
Κατηγορία:Γερμανικός παγανισμός
Χλιν

Στην Σκανδιναβική μυθολογία η **Χλιν** (*Hlín*) είναι μία από τις τρεις υπηρέτριες της Φρίγκα, μαζί με τις Φούλα και Γκνα. Το όνομά της σημαίνει *προστάτης*, και η Φρίγκα της ανέθεσε το καθήκον να προστατεύει τους ανθρώπους και να παρηγορεί τους θνητούς που πενθούν.

Κατηγορία:Σκανδιναβική μυθολογία
Βε

Στη Σκανδιναβική μυθολογία ο **Βε** (αρχαία σκανδιναβικά: **Vé**, προφορά: *Ουέ*) ήταν ένας από τους Εσίρ, γιος της Μπέστλα και του Μπορ, αδερφός του Βίλι και του Οντίν. Είναι γνωστός ως αυτός που έδωσε στην ανθρωπότητα τις δυνάμεις της ομιλίας και των εξωτερικών αισθήσεων. Μαζί με τον Βίλι κατασκεύασε το Υγκντράσιλ.

Κατηγορία:Σκανδιναβική μυθολογία
Σνότρα

Σύμφωνα με τη νεότερη Έντα η **Σνότρα** (*Snotra*) είναι μία από τις Ασύνγιουρ (Ásynjur) της Σκανδιναβικής μυθολογίας.

Το όνομα της προέρχεται καθαρά από το επίθετο σνοτρ (snotr), που σημαίνει 'σοφός' ή 'αυτός που έχει χάρη'. Η *Έντα* δεν μας δίνει περισσότερες πληροφορίες:

:*Þrettánda Snotra, hon er vitr ok látprúð. Af hennar heiti er kallat snotr kona eða karlmaðr sá er vitr maðr er.* https://web.archive.org/web/20090122193311/http://www3.hi.is/~eybjorn/gg/gg4par33.html

:"Η δέκατη τρίτη (από τις Ασύνγιουρ) είναι η Σνότρα. Είναι σοφή και εύχαρις. Από το όνομά της ονομάζουμε τη σοφή γυναίκα ή άντρα snotr".

Κατηγορία:Σκανδιναβική μυθολογία
Κατηγορία:Θεότητες της σοφίας
Ντέλινγκ

Στην Σκανδιναβική μυθολογία ο **Ντέλλινγκ** (**Delling**) ήταν ο θεός της αυγής. Μαζί με τη Νοττ (νύχτα) απέκτησε ένα γιο, τον Νταγκρ (ημέρα). Αναφέρεται τόσο στην Ποιητική Έντα όσο και την Νεώτερη Έντα.

Κατηγορία:Σκανδιναβική μυθολογία
Νοττ

Στην Σκανδιναβική μυθολογία η **Νοττ** (*Nótt*)είναι η προσωποποίηση της νύχτας. 

Με τον τελευταίο της σύζυγο, τον Ντέλινγκ, απέκτησε τον Νταγκρ (ημέρα). Ο Οντίν έδωσε στη μάνα και στον γιο από ένα άλογο και ένα άρμα στον καθένα με τα οποία διασχίζουν τον κόσμο κάθε 24 ώρες. Κάθε πρωί το άλογο της Νοττ, που λέγεται Χριμφάξι, δροσίζει τη γη με τον αφρό που πέφτει από το χαλινάρι του. Το άλογο του Νταγκρ λέγεται Σκινφάξι και η χαίτη του φωτίζει όλο τον ουρανό και τη γη.

Κατηγορία:Σκανδιναβική μυθολογία
Παφλαγόνες

Οι **Παφλαγόνες** ήταν λαός που έδωσε το όνομά του στην περιοχή της Παφλαγονίας.

Το όνομά τους οφείλουν στον Μυθικό γιο του **Φινέα** τον **Παφλαγόνα**.
Οι Χετταίοι τούς καλούσαν *Πάλα* ή* Πάφλα*. Η γλώσσα τους ονομαζόταν Παλαουμνιλι και ανήκε στην ομάδα των Ινδο-Ευρωπαϊκών γλωσσών της Ανατολίας, έχοντας παράλληλα ένα γλωσσικό υπόστρωμα συγγενικό της μη Ινδο-Ευρωπαϊκής γλώσσας Χαττίλι. Η ονομασία Παφλαγονία στην ουσία είναι η ίδια ρίζα με την Πελαγονία (όπου φ είναι το παλαιό δίγαμμα). Τόσο οι Παφλαγόνες, όσο και οι Πελαγόνες της Μακεδονίας ανήκαν στα θρακοπελασγικά φύλα.
**Παφλαγών** καλείτο και ο Βασιλεύς του λαού αυτού.

Το έθνος των Παφλαγόνων οι αρχαίοι Έλληνες το περιφρονούσαν θεωρώντας τους ως έθνος απολίτιστο και έθνος αργυρώνητων δούλων. Στις παροιμίες και φράσεις τους η λέξη παφλαγών σήμαινε φλύαρος.

(Παφλαγών > Φαφλαγών > φαφλατών > φαφλατάς)

Κατηγορία:Εξαφανισθέντες λαοί
Κατηγορία:Παφλαγονία
Κατηγορία:Αρχαίοι λαοί της Μικράς Ασίας
Νταγκρ

Στην Σκανδιναβική μυθολογία, ο **Νταγκρ** (**Dagr**, **Dag** στις σύγχρονες Σκανδιναβικές γλώσσες ή **Dagur** στα Ισλανδικά) ήταν ο θεός της ημέρας, γιος του Ντέλινγκ (θεός της αυγής) και της Νοττ (θεά της νύχτας).

Ο Νταγκρ, ο *Φωτεινός* και ο *Καθαρός*, διασχίζει τον ουρανό με το άρμα του κάθε μέρα, το οποίο σέρνει το άλογο Σκινφάξι. Η χαίτη του Σκινφάξι φωτίζει τη γη και τον ουρανό.

## Παραπομπές


## Εξωτερικοί σύνδεσμοι
* 

Κατηγορία:Σκανδιναβική μυθολογία
Άσγκαρντ

Ως **Άσγκαρντ**, επίσης **Ασγάρδη**** **(**Asgård** στα δανέζικα (Άσγκο) και τα νορβηγικά, **Åsgard **(Άσγκορ) στα σουηδικά, ή **Ásgarðr **(Άσγαρδρ) στα αρχαία σκανδιναβικά) είναι η κατοικία των θεών, των Εσίρ, στη Σκανδιναβική μυθολογία. Είναι χωριστό από τον τόπο κατοικίας των θνητών, τη Μιδγάρδη, αλλά και τον τόπο όπου κατοικούν οι Γίγαντες (Ουδγάρδη ή Γιοτουνχέιμ). το Άσγκαρντ είναι ένας από τους Εννέα Κόσμους και σπίτι των Εσίρ, του κυριότερου κλάδου θεοτήτων της σκανδιναβικής μυθολογίας.

Σύμφωνα με το ισλανδικό έπος *Gylfaginning*, το οποίο πραγματεύεται τη δημιουργία και την καταστροφή του κόσμου των σκανδιναβικών θεών και πολλές άλλες πτυχές της σκανδιναβικής μυθολογίας, το Άσγκαρντ περιβάλλεται από ένα ημιτελές τείχος, που κατασκευάστηκε από έναν από τους Γίγαντες της φυλής Hrimthurs, ο οποίος ζήτησε ως πληρωμή τη θεά Φρέγια ως σύζυγο, τον ήλιο και το φεγγάρι. Η συμφωνία προϋπέθετε πως το χτίσιμο θα  ολοκληρωνόταν σε έξι μήνες. Λίγο πριν τελειώσει η δουλειά, ο Λόκι, προκειμένου ν' αποφευχθεί η οδυνηρή πληρωμή, μεταμορφώθηκε σε φοράδα και παρέσυρε μακριά το μαγικό άλογο του γίγαντα, το Σβάδιλφαρι (Svaðilfari). Ο γίγαντας δεν μπόρεσε να ολοκληρώσει μόνος του την κατασκευή και έτσι η συμφωνία διαλύθηκε.

Στο Άσγκαρντ κυβερνούν ο θεός Όντιν και η σύζυγός του, Φριγκ. Ένα από τα πιο γνωστά μέρη της Ασγάρδης είναι η Βαλχάλλα.

Το Άσγκαρντ φυλάσσεται από τον θεό Χέιμνταλ στη γέφυρα του ουράνιου τόξου που την ενώνει με το Μίντγκαρντ.

## Παραπομπές-σημειώσεις


Κατηγορία:Τοποθεσίες της νορβηγικής μυθολογίας
Μπράγκι

Ο **Μπράγκι** (αρχαία σκανδιναβικά: **Bragi**, προφορά -*Μπράγι*-) είναι ο θεός της ποίησης στην Σκανδιναβική μυθολογία. ΄Ηταν σύζυγος της Ίδουνν και μάλλον γιος του Όδινν. Περιγράφεται ως ο πρώτος δημιουργός ποίησης και ο θεός με τα μεγάλα και μακριά γένεια. 

Το όνομά του προέρχεται ίσως από τη λέξη *bragr (μπραγρ)* που σημαίνει ποίηση.

## Παραπομπές


Κατηγορία:Σκανδιναβική μυθολογία
Κατηγορία:Θεότητες της γνώσης
Ιντούν

Στην Σκανδιναβική μυθολογία η **Ίντουν** (αρχαία σκανδιναβικά: **Iðunn**, προφορά: -*Ίδουνν*-) ήταν μία από τις θεές. Σύμφωνα με τη Νεώτερη Έντα ήταν η φύλακας των μήλων που επέτρεπαν στους Εσίρ να διατηρούν την αιώνια νεότητά τους. Ήταν σύζυγος του Μπράγι, θεού της ποίησης. 

Σύμφωνα με την παράδοση η Ιντούν απήχθη κάποτε από έναν γίγαντα. Κατά την απουσία της οι Εσίρ άρχισαν να γερνούν μακρυά από τις ανανεωτικές ιδιότητες των μήλων της. Έτσι πίεσαν τον Λόκι να τη σώσει. Αφού μεταμφιέστηκε σε γεράκι κατάφερε να την κλέψει από τον Γίγαντα και να την μεταφέρει πίσω υπό την πιεστική καταδίωξη του μεταμφιεσμένου σε αετό γίγαντα.

## Παραπομπές


## Εξωτερικοί σύνδεσμοι
* 

Κατηγορία:Σκανδιναβική μυθολογία
Κατηγορία:Μυθολογία
Κατηγορία:Γερμανικός παγανισμός
Χούνιρ

Στην Σκανδιναβική μυθολογία ο **Χούνιρ** (*Hœnir*) ήταν πολύ αναποφάσιστος θεός και μέλος των Εσίρ. Μαζί με τον Μίμιρ πήγε στους Βανίρ για την σύναψη συνθήκης. Οι Βανίρ έκαναν τον Χούνιρ μέλος τους, αλλά αυτός ήταν αναποφάσιστος και βασιζόταν στον Μίμιρ για όλες τις αποφάσεις του, μουρμουρίζοντας μόνο απαντήσεις που δεν τον δέσμευαν όταν ο Μίμιρ ήταν απών. 

Ο Χούνιρ ήταν ένας από τους λίγους θεούς που θα επεβίωναν του Ράγκναροκ.

Κατηγορία:Σκανδιναβική μυθολογία
Κλωνοποίηση

**Κλωνοποίηση** είναι η διαδικασία δημιουργίας ενός ή περισσοτέρων ομοίων αντιγράφων από ένα πρότυπο. Στο χώρο της Βιολογίας αυτό το πρότυπο μπορεί να αντιπροσωπεύει ένα μόριο (π.χ. DNA ή RNA) ή ένα γονίδιο, ένα κύτταρο (π.χ. βακτήριο, λεμφοκύτταρο), ή ακόμη και ένα πολυκύτταρο οργανισμό. 

Με τη μοριακή κλωνοποίηση επιδιώκεται η αντιγραφή μορίων ή γονιδίων με σκοπό την ευχερέστερη μελέτη τους ή εκμετάλλευσή τους. Με την κλωνοποίηση μικροοργανισμών επιδιώκεται η παραγωγή πολλαπλών αντιγράφων ενός μικροοργανισμού, στον οποίο έχει εισαχθεί ένα ευνοϊκό για τα προϊόντα του, γονίδιο.

Η κλωνοποίηση πολυκύτταρων οργανισμών στους οποίους έχουν εισαχθεί με τη μέθοδο του ανασυνδυασμένου DNA ανθρώπινα γονίδια (όπως η περίπτωση της Ντόλι), πέραν του επιστημονικού ενδιαφέροντος μπορεί να αποβεί μια πολύτιμη πηγή φαρμακευτικών πρωτεϊνών, όπως η ινσουλίνη. Η εφαρμογή της διαδικασίας αυτής στον άνθρωπο (αναπαραγωγική κλωνοποίηση) αντιμετωπίζει προβλήματα ηθικής, ωστόσο είναι επιτρεπτή για θεραπευτικούς σκοπούς.

Αν και με τον όρο κλωνοποίηση αναφερόμαστε συνήθως στην τεχνητή διαδικασία παραγωγής αντιγράφων, η ίδια διαδικασία συναντάται και στη φύση πολύ συχνά στους μονογονικά αναπαραγόμενους οργανισμούς (δημιουργία πανομοιότυπων μεταξύ τους μικροοργανισμών που έχουν προκύψει από τον ίδιο αρχικό) και αρκετά σπανιότερα στους πολυκύτταρους οργανισμούς που αναπαράγονται αμφιγονικά.

## Εξωτερικοί σύνδεσμοι
* 
* 


Κατηγορία:Εφαρμοσμένη γενετική
Κατηγορία:Μέθοδοι μοριακής βιολογίας
Μίμιρ

μικρογραφία|332x332εσ|Ο Όντιν στέκεται πάνω από το αποκεφαλισμένο σώμα του Μίμιρ.
Ο **Μίμιρ** (*Mimir*) ήταν ένας γίγαντας πρωταρχικός θεός "πιθανότατα άνηκε στους Εσίρ" της Σκανδιναβικής μυθολογίας και θείος του Όντιν του οποίου το κεφάλι κόπηκε από τους Βανίρ και στάλθηκε στον Όντιν κατά τη διάρκεια του πολέμου μεταξύ των Εσίρ και των Βανίρ. Ο Όντιν δεν θύμωσε, μόνο έτριψε το κεφάλι του Μίμιρ με βότανα και ύστερα έψαλε από πάνω του ξόρκια και επικλίσεις, γιατί δεν ήθελε η σοφία του Μίμιρ να χαθεί. Σύντομα άνοιξε τα μάτια του και μίλησε.  

## Το πηγάδι του Μίμιρ
Στην δεύτερη ρίζα του δέντρου Ύγκντρασιλ η οποία φτάνει στο βασίλειο των γιγάντων υπάρχει ένα από τα τρία πηγάδια. Το πηγάδι του Μίμιρ. Ο ίδιος ήταν σοφός και φύλακας της γνώσης. Στο πηγάδι οφειλόταν η σοφία του. Κάθε πρωί, όταν ο κόσμος ήταν ακόμα νέος, ο Μίμιρ γέμιζε το κέρας του, γνωστό και ως Γκγιάλαρχορν, με νερό, το οποίο και στη συνέχεια έπινε στραγγίζοντάς το. 

## Η σοφία του Όντιν
μικρογραφία|325x325εσ|Ο Όντιν πίνει από το πηγάδι του Μίμιρ
Ο θεός Οντίν ταξίδευσε μεταφιεσμένος σε περιπλανώμενο στη γη των γιγάντων, το Γιοτουνχέιμ, για να αποκτήσει την τεράστια σοφία και γνώση του. Για να τα καταφέρει ήπιε από το πηγάδι του **Μίμιρ**, "την πηγή κάθε νοημοσύνης και σοφίας". Στα υγρά βάθη του πηγαδιού μπορούσε κανείς να δει το μέλλον ξεκάθαρα. Την πηγή φρουρούσε ο ίδιος ο **Μίμιρ** σπό τον οποίο ο Όντιν ζήτησε να πιεί μια γουλιά. Ο πάνσοφος γέρος όμως γνωρίζοντας πολύ καλά την αξία μια τέτοιας χάρης ζήτησε ως τίμημα από τον Όντιν να ξεριζώσει ένα από τα μάτια του. Ο Μίμιρ το κράτησε ως εγγύηση, βυθίζοντάς το μέσα στην πηγή όπου και έμεινε φυλαγμένο να λάμπει θαμπά.  

## Παραπομπές


Κατηγορία:Σκανδιναβική μυθολογία
Βαρ (θεά)

Στη Σκανδιναβική μυθολογία η **Βαρ** (*Var*) είναι μία θεά των Εσίρ. Βαρ σημαίνει είτε όρκος-δέσμευση, είτε αγαπημένη.

Είναι αυτή που ακούει τους όρκους και τις συμφωνίες μεταξύ ανδρών και γυναικών και εκδικείται αυτούς που αθετούν τον λόγο τους.

Καταγράφεται στην Ποιητική Έδδα, μία συλλογή αρχαίων Σκανδιναβικών ποιημάτων από το ισλανδικό μεσαιωνικό χειρόγραφο *Codex Regius*.

## Παραπομπές


## Πηγές
* Orchard, Andy (1997). *Dictionary of Norse Myth and Legend*. |Cassell. 
* Byock, Jesse (Trans.) (2005). *The Prose Edda*. Penguin Classics. 
* Simek, Rudolf (2007) translated by Angela Hall. *Dictionary of Northern Mythology*. D.S. Brewer. 

Βαρ
Φορσέτι

Ο **Φορσέτι** (*Forseti*) ("αυτός που προεδρεύει") είναι ο Εσίρ θεός της δικαιοσύνης, της ειρήνης, και της αλήθειας στη Σκανδιναβική μυθολογία. Είναι γιος του Μπαλντρ και της Νάννα. 

Ο Φορσέτι θεωρείτο ο σοφότερος και πιο εύγλωττος από τους θεούς του Άσγκαρντ. Ο Φορσέτι προέδρευε σε διαμάχες που επιλύονταν με μεσολάβηση. Καθισμένος στην αίθουσά του απένειμε δικαιοσύνη σε αυτούς που την έψαχναν και πιστευόταν πως μπορούσε πάντα να παρέχει μια λύση που όλα τα αντιμαχόμενα μέρη έβρισκαν ήδη. Όπως ο πατέρας του ο Μπαλντρ, ήταν κι αυτός ένας ευγενικός θεός που προωθούσε την ειρήνη έτσι ώστε όσοι κρίνονταν από αυτόν μπορούσαν να ζήσουν με ασφάλεια όσο τηρούσαν τις κρίσεις του. Ενέπνεε τόσο σεβασμό που μόνο οι πιο σοβαροί όρκοι εκστομίζονταν στο όνομά του.

Δεν αναφέρεται ως μαχητής στο Ράγκναροκ, έτσι υποτίθεται ότι ως θεός της ειρήνης μάλλον απείχε της μάχης.

## Παραπομπές


## Εξωτερικοί σύνδεσμοι
* 

Κατηγορία:Σκανδιναβική μυθολογία
Κατηγορία:Θεότητες της δικαιοσύνης
Κατηγορία:Θεότητες της ειρήνης
Σολ (σκανδιναβική θεότητα)

Στην Σκανδιναβική μυθολογία η **Σολ** (*Sol*) ήταν η θεά του ήλιου, κόρη του Μουντιλφάρι και της Γκλαούρ και σύζυγος του Γκλεν. 

Καθημερινά ίππευε το άρμα της στον ουρανό, το οποίο έσερναν δύο άλογα με τα ονόματα Άλσβιντ και Άρβακ. Κατά τη διάρκεια της ημέρας, την κατεδίωκε ο Σκολλ, ένας λύκος που ήθελε να την καταβροχθίσει. Οι ηλιακές εκλείψεις σήμαιναν οτι ο Σκολλ την είχε σχεδόν φτάσει. Σύμφωνα με τη μοίρα, ο Σκολλ θα πιάσει μια μέρα την Σολ κα θα την φάει, ωστόσο θα αντικατασταθεί από την κόρη της. 

Η γη προστατευόταν από την υπερβολική ζέστη από το Σβάλιν που στεκόταν ανάμεσα στη γη και τη Σολ. Σύμφωνα με τις Σκανδιναβικές αντιλήψεις, ο ήλιος δεν προσέφερε φως, το οποίο προκαλείτο από τις χαίτες των φοράδων Άλσβιντ και Άρβακ.

Η Σολ ονομαζόταν επίσης *Sunna* και *Sunne*, καθώς και *Frau Sunne*, από όπου προέρχονται οι αγγλικές λέξεις *sun* (ήλιος) και *Sunday* (Κυριακή).

Κατηγορία:Σκανδιναβική μυθολογία
Μάνι (θεός)

Στην Σκανδιναβική μυθολογία ο **Μάνι** (Mani) ήταν ο θεός του φεγγαριού και γιος του Θωρ και της Γκλαούρ. Ο Μάνι τραβούσε το φεγγάρι γύρω από τον ουρανό κάθε νύχτα κυνηγημένος από το λύκο Χάτι. Οι σεληνιακές εκλείψεις προκαλούνταν από την προσέγγιση του Χάτι στον Μάνι. Τα παιδιά χτυπούσαν μεταλλικά δοχεία και έκαναν μεγάλο θόρυβο με την ελπίδα να τρομάξουν τον Χάτι. Μια μέρα ο λύκος του χύμηξε και τον έφαγε.

Κατηγορία:Σκανδιναβική μυθολογία
Λυκάονες

Οι **Λυκάονες** ήταν αρχαίος λαός της Μικράς Ασίας .

Ήταν λαός ποιμενικός, νομαδικός και ληστρικός. Ζούσαν δυτικά της περιοχής της σημερινής Καππαδοκίας και η χώρα τους ονομαζόταν Λυκαονία. Ήταν συγγενικό φύλο με του Ισαύρους και τους Πισιδούς.

Στον Τρωικό πόλεμο ήταν σύμμαχοι των Τρώων με ηγεμόνα τους τον **Λυκάονα** πατέρα του τοξότη **Πινδάρου** (Ιλ. Β' 826).

Κατά την αυτοκρατορική ρωμαϊκή εποχή εποχή, μιλούσαν ακόμη τη γλώσσα τους, καθώς στις Πράξεις των Αποστόλων (κεφ. 14, 11) αναφέρεται ότι μετά από ένα θαύμα που έκαναν στην Λυκαονία οι Απ. Παύλος και Βαρνάβας, οι κάτοικοι φώναξαν στην στη λυκαονική γλώσσα: «Οι θεοί πήραν ανθρώπινη μορφή και κατέβηκαν σε εμάς» Και αποκαλούσαν τον Παύλο "Δία" τον δε Βαρνάβα "Ερμή". Κατά ορισμένους ερευνητές, πιθανώς ομιλούσαν μια ελληνική διάλεκτο. Επίσης στη Λυκαονία έχουν βρεθεί ελληνικές επιγραφές

## Αναφορές


Κατηγορία:Νομαδικές φυλές
Κατηγορία:Λυκαονία
Κατηγορία:Εξαφανισθέντες λαοί
Κατηγορία:Αρχαίοι λαοί της Μικράς Ασίας